kardosdrur/scandi-wiki huggingface dataset:
Bernard Lacombe

Bernard Lacombe (født 15. august 1952 i Lyon, Frankrig) er en tidligere fransk fodboldspiller, der som angriber på det franske landshold var med til at vinde guld ved EM i 1984 og nå semifinalen ved VM i 1982. Han deltog desuden ved VM i 1978. På klubplan var han tilknyttet Olympique Lyon, AS Saint-Étienne og Girondins Bordeaux.

Lacombe blev efter sit karrierestop træner, og stod fra 1996 til 2000 i spidsen for sin gamle klub Olympique Lyon.

Eksterne henvisninger 

 Footballdatabase.eu spillerinfo

Fodboldspillere fra Frankrig
Fodboldspillere fra Olympique Lyon
Fodboldspillere fra AS Saint-Étienne
Fodboldspillere fra Girondins Bordeaux
Fodboldtrænere fra Frankrig
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Kino.dk

Kino.dk er et website, der står for at formidle salget af biografbilletter til over 50 danske biografer fordelt over hele landet. Sitet er ejet af Nordisk Film Biograferne og CinemaxX.

Virksomheden kino.dk består af en redaktion, (annonce-) salgafdeling, IT og direktør.

Filmnyheder er en stor del af kino.dk. Udover seneste trailers, billeder og rygter laver kino.dk afstemninger, konkurrencer og meget andet, der har noget med film at gøre. Kino.dk producerer eget kino tv-indhold i form af interviews med filmstjerner, brugeranmeldelser, rapporter fra den røde løber osv. 

Fra 2009-2014 udgav kino.dk et månedligt et gratis filmmagasin. 

Filmtidsskrifter fra Danmark
Netbutikker i Danmark
Biografer i Danmark
Klerikalisme

Klerikalisme (latin: klerus, præsteskab) er en politisk bevægelse, der af religiøse grunde går ud på at bevare og/eller forøge kirkens indflydelse. Ved udtrykket de klerikale menes i almindelighed de katolske partier. Betegnelsen stammer fra det latinske ord klerus, der betyder præsteskab.

Se også 
 Antiklerikalisme
 Teokrati

Politiske bevægelser
Politik og religion
Antiklerikalisme

Antiklerikalisme er modstand mod religiøs magt og indflydelse i institutionelle former i alle sider af det offentlige og politiske liv, og i religionens indblanding i borgernes hverdagsliv. Den spiller en mere aktiv politisk rolle end den rene Laïcité, og har til tider været voldelig og ført til angreb på og beslaglæggelse af kirkens ejendom.

Antiklerikalismen har eksisteret i en eller anden form gennem næsten hele kristendommens historie og betragtes som en af drivkrafterne bag reformationen. Enkelte af oplysningstidens filosoffer, deriblandt Voltaire, angreb den katolske kirke, dens lederskab og præster, han anklagede mange af dens ledere for moralsk korruption. Disse angreb var medvirkende til undertrykkelsen af Jesuitterne, og spillede en stor rolle under angreb på selve kirkens eksistens under den franske revolution.

Modstykket til anti-klerikalisme er klerikalisme

Politiske bevægelser
Politik og religion
Gunderup Kirke

Gunderup Kirke er en kirke i Gunderup Sogn i Aalborg Kommune, Region Nordjylland. Indtil Kommunalreformen i 1970 lå sognet i Fleskum Herred, Aalborg Amt.

Kor og kirkeskib er opført i 1100-tallet, men kirken blev omkring år 1445 ombygget og udvidet. Omkring år 1500 er der tilføjet et kapel på sydsiden af kirken. Begge døre er bevaret, syddøren tilmuret, norddøren stadig i brug. Norddøren har profilerede kragsten, er udvendigt buet og indvendigt retkantet afsluttet, i tærskelstenen er indhugget et kors. I korets sydmur ses en tilmuret dør med svær rundstav, der forneden hviler på profilerede, klokkeagtige baser.

På sydsiden af koret findes en skakbrætsten med 5 vandrette og 6 lodrette rækker.

I skibets sydmur er indsat en kvader med hånd der holder en nøgle, muligvis et symbol for Sankt Peter. Korsarmskapel ved skibets sydside, sakristi mod nord, tårn og våbenhus er opført i sengotisk tid. I våbenhuset ses to runesten (Gunderup-stenen 1 og Gunderup-stenen 2) med indskrifterne "Toke rejste disse stene og gjorde disse kumler efter sin måg Abe en velbyrdig theng og sin moder Tove. De ligger begge i denne høj. Abe undte Toke sit gods efter sig", og "Østen satte denne sten efter sin fader Asulv". Bygningen blev istandsat i 1914.

Den høje korbue er bevaret med profilerede kragbånd og karnissokkel. I sengotisk tid fik kor og skib indbygget krydshvælv. Mellem skib og sydkapel er brudt to spidsbuede arkader. Trappen til prædikestolen er ført op gennem arkadepillen. Altertavlen er en lutheransk fløjaltertavle fra 1537-38. Prædikestolen er fra slutningen af 1800-tallet.

I 1930 afdækkedes kalkmalerier fra sengotisk tid i sydkapellet. På arkadepillen ses Maria i solgissel, i buen ses Kristoffer. I hvælvene ses Bebudelsen, Besøgelsen, Kongernes tilbedelse, Dåben, Korsfæstelsen, Dommedag og en Nådestol. Kalkmalerierne blev konserveret af E. Lind. Et par våben for Rod og Vårst blev ikke bevaret. Kalkmalerierne dateres til omkring 1500, stilen er manieret og kompositionen rodet.

Den romanske døbefont af granit har dobbeltløver med sammenknyttede haler på kummen

Noter

Eksterne kilder/henvisninger 

 Gunderup Kirke  hos nordenskirker.dk
 Gunderup Kirke hos denstoredanske.dk
 Gunderup Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Tordenskjold (panserskib)

Tordenskjold var et dansk panserskib, og det var, som Steensen skriver, "et egenartet skib". Marinen ønskede en forbedret udgave af det foregående panserskib Helgoland, og havde allerede i 1877 fået lavet tegninger til efterfølgeren. I bevillingerne for 1878-79 var der imidlertid kun sat penge af til en pansret kanonbåd, og resultatet blev en slags forvokset kanonbåd, der var mindre end halvt så stor som Helgoland. I Tordenskjold valgte man sidepanseret fra, og nøjedes med et hvælvet panserdæk og pansring omkring kanonen. Kanonen var til gengæld Marinens hidtil kraftigste, og med sine 35,5 cm er det den største bagladekanon, der har siddet på et krigsskib i Norden. Kanonen fik i kraft af sit løb på 8,9 m kælenavnet Lange Tom. Tordenskjold var Marinens første skib bygget af stål, og var også det første med indvendig elektrisk belysning. Tordenskjold var beregnet til at medtage to 2. klasses torpedobåde (Nr 4 og 5) og da den tillige havde fire torpedoapparater, valgte Marinen i begyndelsen af betegne skibet som "Torpedoskib". I 1885 blev betegnelsen ændret til panserskib. Skibet var opkaldt efter søhelten Peter Wessel Tordenskiold.

Tjeneste 

Tordenskjold var jævnligt udrustet i de årlige eskadrer og blev desuden brugt til repræsentative opgaver, blandt andet med besøg i Tyskland og Rusland. Den kraftige 35,5 cm kanon kunne afgive skud hvert 10. minut, og så rystede hele skibet. Kanonens drejning og ophejsningen af ammunitionen skete via hydraulik, og derfor kunne kanonbesætningen reduceres til 16 mand mod 19 i Helgoland. Kanonens rækkevidde var 9 km. De fire 12 cm kanoner på agterdækket kunne afgive skud hvert andet minut. De var oprindeligt ubeskyttede, men fik i 1889 stålskjolde. De to torpedobåde var med på togterne i 1883 og 1884, men fra 1888 var de ikke længere tilknyttet skibet. Tordenskjold var på sit sidste togt i 1901, og i 1908 blev skibet solgt og ophugget i Tyskland.

Litteratur 

 R. Steen Steensen, Vore panserskibe, (Marinehistorisk Selskab, 1968)

Panserskibe fra Danmark
Vuk - Den lille ræveunge

Vuk – Den lille ræveunge (Vuk) er en ungarsk tegnefilm af Attila Dargay fra 1981. Den er baseret på børnebogen Vuk, fra 1965, af István Fekete. Ligesom bogen, handler tegnefilmen om ræveungen Vuk der bor i skoven. Filmen har været udgivet på video i Danmark. Filmen er meget tæt på Disneys populære 1981 film Mads og Mikkel, og begge film blev lavet samme år.

Handling 
Vuk er en lille ræveunge der mister sin familie da en led jæger skyder begge hans forældre og alle hans søskende. Vuk finder dog en gammel ræv som opfostrer ham. Men en dag får jægeren også ram på Vuks nye ven, og Vuk vil tage hævn mod jægeren.

Referencer

Eksterne henvisninger 
 

Film fra 1981
Film fra Ungarn
Tegnefilm
Skjold Burne

Skjold Burne er en landsdækkende vinsælgerkæde i Danmark, grundlagt i 1928.

Historie 

Den 1. maj 1928 åbnede vinhandleren Willy Skjold Burne sin første vinforretning i Stormgade i København. I 1937-1938 blev forretningen udvidet med en kælder og et større butiksareal. I starten af halvtredserne blev aktieselskabet SKJOLD BURNE etableret.

Selskabet blev hjemmehørende på H.C. Andersens Boulevard og var en ren engrosvirksomhed, som både leverede vin og spiritus til forretningen i Stormgade og andre vin- og købmandsforretninger.

Hos Skjold Burne havde man en ambition om at markedsføre en vin til meningmand. Skjold Burne lancerede derfor i 1953 vinen Monopol – Den med Tyren.

Grundet succesen ønskede flere vinhandlere efterhånden at sælge vin under navnet Skjold Burne.
Ønsket blev efterkommet af indehaveren, og grundlaget for en landsdækkende kæde var hermed lagt.

I 2009 omfattede kæden Skjold Burne Vinhandel over 80 forretninger.

Butikker 
Pr. 5. marts 2019:

Referencer

Eksterne henvisninger 
 Skjold Burnes hjemmeside

Grossistvirksomheder i Danmark
Vinhandlerkæder i Danmark
Etableret i 1928
RoboDays

RoboDays er en international festival for robotter til leg, spil, læring, kunst, film, sport, sundhed og meget andet i såvel hjemmet som i det offentlige rum. Festivalen afholdes årligt i Odense.

RoboDays blev afholdt første gang i efteråret 2006, hvor der kom over 20.000 besøgende. I 2007 deltog der forskere og kunstnere fra USA, Japan, Tyskland, Spanien og Danmark, der fremviste deres bud på nye robotter og robotinstallationer.

RoboDays er økonomisk og udviklingsmæssigt forankret i hovedaktørerne: RoboCluster, EventHouse Odense/Odense Kommune, Syddansk Universitet, Syddansk Erhvervsskole og Den Europæiske Fond for Regionaludvikling.

Eksterne henvisninger 
 RoboDays 
 RoboCluster 
 EventHouse 
 Syddansk Universitet
 Syddansk Erhvervsskole
 Den Europæiske Fond for Regionaludvikling

Robotter
Festivaler i Odense
Tustna i Møre og Romsdal

Tustna er en ø i Aure kommune i Møre og Romsdal fylke. Den har et areal på 89 km², og grænser til Edøyfjorden i nord, Soleimsundet mod Stabblandet i øst, Vinjefjorden i syd, og Talgsjøen i vest.

Tustna var tidligere egen kommune, men blev efter folkeafstemning slået sammen med Aure kommune 1.januar 2006. Den gamle kommune bestod af flere øer, hvoraf Tustna var den største. De største af de andre øer var Stabblandet, Golma og Solskjel. Kommunecenteret i kommunen var Gullstein, nordøst på Tustna.

En af forudsætningerne for kommunesammenlægningen var fastlandsforbindelse mellem Tustna og Aure. Imarsundforbindelsen, med bro fra Aukan på Stabblandet til Jørnøya og ny bro fra Jørnøya til Ertvågsøya blev afsluttet i januar 2007. Færgelejet på Aukan blev herefter nedlagt, og trafikken til og fra Edøya på Smøla går nu til det nye færgelejet på Sandvika på Tustna.

Nye Aure kommune har beholdt kommunevåbnet fra Tustna, som er et motiv af en klipfisk. Farven på fisken blev ændret fra gul til hvid (sølv).

Øer i Møre og Romsdal
Landskap i Norge
Aure
Aforisme

En aforisme (græsk: aforis'mos, fyndord, kortfattet tankemættet ytring) er et kort udtryk, der på overraskende måde udtrykker en tanke eller erfaring, for eksempel ved hjælp af en modsætning eller et billedligt udtryk. W.C. Fields, Kierkegaard og Nietzsche brugte aforismer.

Eksempler 
 "Den ene mands terrorist er den anden mands frihedskæmper." 
 "Alt nyt er godt, fordi alt godt er nyt." (Harald Giersing)
 "Et sprog er en dialekt med en hær og en flåde." (Max Weinreich)

Se også 
 

Ord og vendinger
Gelballe

Gelballe er en landsby i Sydjylland, beliggende i Skanderup Sogn vest for Kolding. Byen ligger i Kolding Kommune, tilhører Region Syddanmark og omfatter omkring 20 huse.

Bebyggelsen blev grundlagt da Christian 4. i 1617 inviterede jødiske forretningsmænd, som ingen rigtigt brød sig om på det tidspunkt, til Danmark, da der var stor mangel på folk med deres evner i Danmark. Jøderne ønskede at holde sammen, så kongen gav dem den forladte gård Gelballe, hvor jøderne grundlagde byen af samme navn.

Den verdensberømte, danske lingvist, Holger Pedersen, blev født i Gelballe.

Lokaliteter i Kolding Kommune
Sula fyr

Sula fyr ligger i fiskerlejet Sula i Frøya i Sør-Trøndelag fylke i Norge.

Fyrstationen har en speciel forhistorie med to opførte fyrtårne fra 1793 og 1804, før det nuværende ottekantede betonårn med stort lygtehus blev bygget i 1909. Fyret blev bygget på øens højeste punkt, Sulahaugen, 35 meter over havet.

Sula fyr er en del af fyrkæden i ørækken ud for Frøya, med Sula fyr i syd, derefter Vingleia fyr, Finnvær fyr og længst mod nord Halten fyr.

Sula fyr blev automatiseret i 1974. Det blev i efteråret 2005 købt af Stiftelsen Sula Fyr, som restaurerer fyrvogterboligen, udhuset ved fyret og tilhørende bådhus.
Stiftelsen ejer også den nedlagte sygestue på Sula; fyrvogterboligen og sygestuen skal bruges til overnatning for turister og som havlejrskole.

Ekstern henvisninger 

 
 Opplevsula.no
 kystverket: norsk fyrliste 2014 
 sulafyr.no 

Fyrtårne i Trøndelag
Tall ship

Et tall ship (engelsk "højt skib") er en nyere betegnelse for et stort, traditionelt rigget sejlskib, der i nutiden typisk vil være en windjammer (f.eks. en af skibstyperne topsejlsskonnert, brigantine, brig eller bark, men som f.eks. også kan være en klipper. Udtrykket tall ship er især kommet i udstrakt brug fra midten af det 20.århundrede i forbindelse med kapsejladserne The Tall Ships' Races for skoleskibe, hvorimod det ikke blev almindeligt brugt om sådanne skibe, da de var normen.

Den traditionelle rigning på et tall ship kan omfatte både råsejl og gaffelsejl med selvstændig mærsstang og mærssejl. Den er i almindelighed noget mere kompleks end en moderne rigning, hvor nyere materialer som aluminum, stål eller kulfiber har gjort det muligt at udforme højere og lettere master, som bærer færre, men større og lettere håndterbare sejl. De fleste mindre sejlskibe benytter nu bermudasejl. Denne sejltype blev udviklet på Bermuda i det 17. århundrede og blev brugt på områdets småskibe, bermudaslupperne, men blev ikke almindeligt benyttet andre steder før det 20. århundrede.

Med henblik på kapsejladserne The Tall Ships' Races har Sail Training International (STI) defineret et tall ship som ethvert sejlskib med mere end 9,14 m vandlinje, hvor mindst halvdelen af besætningen er mellem 15 og 25 år. Denne definition inkluderer imidlertid mange moderne kapsejladsbåde, som sejler i et selvstændigt klassement, hvorfor de egentlige tall ships kan siges at være dem, som hører til klasse "B" eller derover, dvs. (forenagter-riggede skibe med en længde mellem 30,48 meter (100 feet) og 48,77 m (160 feet) samt alle skibe med råsejl.

International Sail Training Association, tall ships af klasse A 
Den følgende (sorterbare) liste omfatter tall ships i alfabetisk orden. International Sail Training Association klassificerer sin klasse A som "Alle skibe med råsejl og med mere end 36,6 meters længde overalt (LOA) samt forenagter-riggede skibe på 48,8 m (LOA) eller mere."

Galleri

Se også

Kilder

Litteratur 
 American Sail Training Association; Sail Tall Ships! (American Sail Training Association; 16th edition, 2005 )
 Thad Koza; Tall Ships: A Fleet for the 21st Century (Tide-Mark Press; 3rd edition, 2002; )

Eksterne henvisninger 
 Tall Ships' Regatta 2008 
 Bermuda Sloop Foundation
 Tall ship-billeder  udgivet på Usenet med søgefunktion.
 Tall ship-billeder  til personlig og kommercielt brug.
 Tall Ships Gallery – Fotografier af tall ships, taget af fotografen Richard Sibley.

Skibstyper
Henry Cavendish

Henry Cavendish (født 10. oktober 1731, død 24. februar 1810) var en britisk videnskabsmand, bedst kendt for opdagelsen af hydrogen. Han kaldte den nyopdagede gas "brændbar luft", beregnede gassens densitet og beskrev forbrændingen, som dannede vand. Antoine Lavoisier gentog senere Cavendish's forsøg, og gav grundstoffet dets nuværende navn brint.

I 1797-1798 udførte Henry Cavendish et eksperiment for at beregne jordens tæthed og dermed vægt (masse). Eksperimentet byggede på ideer og udstyr fra geologen John Michell, som døde før påbegyndelsen af sit eksperiment. Ved at modificere udstyret og eliminere fejlkilder nåede Cavendish frem til en meget præcis måling af massetiltrækningen mellem de to par af blykugler i forsøget, og hans efterfølgende beregning af jordens tæthed gav et resultat, som er under 1% fra den værdi, som moderne forskere regner med. Ud fra tallene fra hans berømte eksperiment kan man også beregne en værdi for Newtons gravitationskonstant, og andre forskere er dermed blevet ledt frem til at beregne en endnu mere nøjagtig værdi.

Som person var Cavendish meget sky, tilbageholdende og stille. Han holdt sig fra videnskabelige konferencer, udvekslede kun sjældent sine resultater med sine kollegaer, og foretrak, med enkelte undtagelser, at kommunikere udelukkende igennem breve.

Eksterne henvisninger 
 

Videnskabsfolk fra Storbritannien
Modtagere af Copleymedaljen
Briter i 1700-tallet
Briter i 1800-tallet
Personer fra Nice
Finnvær fyr

Finnvær fyr ligger på Valøya i den nordvestlige del af øgruppen i Froan i Frøya i Sør-Trøndelag fylke i Norge.

Fyret blev oprettet i 1912 og er en del af fyrkæden i ørækken ud for Frøya med Sula fyr i syd, derefter Vingleia fyr, Finnvær fyr og længst mod nord Halten fyr.

Fyret i bygningen blev erstattet af et nyt fyr i et glasfibertårn i umiddelbar nærhed i 1985. Fyret får strøm fra et solcelleanlæg. Det gamle fyranlæg er efterfølgende blevet fredet.

Eksterne henvisninger 
 kystverket.no: Norsk fyrliste 2014 
 fyr.no: Finnvær Fyrstation 

Fyrtårne i Trøndelag
Halten fyr

Halten fyr ligger i det affolkede fiskeleje Halten i Frøya kommune i Sør-Trøndelag fylke i Norge, nærmere bestemt på Store Reinsøy.

Fyrstationen blev etableret på Halten i 1875 og er en del af fyrkjæden i ørækken ud for Frøya, med Sula fyr i syd, derefter Vingleia fyr, Finnvær fyr og længst mod nord Halten fyr.

Fyret et et 29,5 m højt stentårn som blev flyttet fra Lista fyr. Det var oprindelig planlagt at Halten fyr skulle være et tvillingfyr, men dette blev ikke tilnoget, da den fyrtekniske udvikling gjorde dette unødvendig.

Lampen har en lysstyrke på 1.080.000 candela og har en lysvidde på 17,5 sømil. Fyret har desuden installeret et RACON-anlæg der sender bogstavet "T", en DPGS-basestation og et radiofyr der sender på frekvensen 301,1 kHz.

Meget af det originale interiør og eksteriør er bevaret på fyret som er blevet fredet efter lov om kulturminder.

Fyret blev frem til 2005 benyttet af Kystverket som arbejdsplads for to personer der havde til opgave at vedligeholde et antal fyr indenfor et område.

Eksterne henvisninger 

 
 kystverket.no: Fyrliste 2014 
 Store norske leksikon: Halten Fyr

 fyr.no: Halten Fyrstasjon

Fyrtårne i Trøndelag
Frøyfjorden

Frøyfjorden er havområdet mellem økommunerne Frøya og Hitra i Trøndelag fylke i Norge. I vest grænser fjorden til Ramsøyfjorden og i øst til den sydlige del af Frohavet.

Fjorden er ikke dyb, kun cirka 100 meter, men med løs og dårlig havbund, hvilket medførte, at da Frøyatunnelen mellem de to øer blev projekteret og bygget i 1990'erne, måtte tunnelforløbet  ændres og hele tunnelen frysestøbes. Tunnellen blev åbnet i 2000 og er 5.305 meter lang, og når ned i en dybde af 150 m under havoverfladen.

Før tunnellen blev bygget var der færgeforbindelse mellem  Kjerringvåg på Dolmøya nord for, men forbundet med  Hitra, og Flatval på Frøya.

Kilder og henvisninger

Fjorde i Trøndelag
Being Human

Being Human er en britisk tv-serie skabt af Toby Whithouse. Seriens første sæson debuterede på BBC Three den 25. januar 2009, med et pilotafsnit den 18. februar 2008.

Hovedrollerne spilles af Aidan Turner, Russell Tovey og Lenora Crichlow, som tre tilsyneladende unge mennesker, der deler et hus i Totterdown, Bristol, hvor de forsøger at leve et normalt liv, skønt de er henholdsvis en vampyr, en varulv og et spøgelse.

Eksterne henvisninger 

 Being Human officielt website (BBC One)
 
 Being Human på TVSerie-Guiden.dk

Britiske tv-serier fra 2010'erne
Dramaserier fra Storbritannien
Vampyrserier
Tv-programmer fra BBC
Crash (amerikansk tv-serie)

Crash er en amerikansk tv-serie, skabt af Glen Mazzara. Serien debuterede på Starz den 17. oktober 2008.

Eksterne henvisninger 
 Crash officielt website (Starz)
 
 Crash på TVSerie-Guiden.dk

Dramaserier fra USA
Amerikanske tv-serier fra 2000'erne
Tv-programmer fra Starz
Kabelfærge

En kabelfærge er en færge der føres frem ved hjælp af kabler. Deres primære funktion er som erstatning for et ror og på flere kabelfærger fungerer de også som fremdrivningsmiddel, idet færgen trækker sig frem vha. et trækspil om bord.

I Danmark findes der kabelfærge bl.a. ved Skjern Å, ved Udbyhøj over Randers Fjord og mellem Hammer Bakke og Orø over Isefjorden.

Orøfærgen er et eksempel på at kablet er styremiddel, mens en klassisk propel står for fremdriften.

Eksterne henvisninger 
 Udbyhøj Kabelfærge 
 Østre Færge (Hammer Bakke – Orø)

Skibstyper
Færger

de:Fähre#Seil- und Kettenfähren
KV17

KV17, der er beliggende i Egyptens Kongernes dal og som også er kendt under navnene "Belzoni´s grav", "Graven af Apis" og "Graven af Psammis, søn af Nechois", er graven af Seti I fra det nittende dynasti. Graven er en af de bedst dekorerede grave i dalen, men er dog lukket for offentligheden pga. skader. Graven blev fundet af Giovanni Battista Belzoni d. 16. oktober 1817. Da Belzoni første gang trådte ind i graven, fandt han vægmalerierne i næsten perfekt stand, hvor malingen stadig så frisk ud, og hvor nogle af kunstnernes maling og pensler stadig lå på gulvet.

Graven er den længste grav i dalen, med hele 136 meter, den indeholder meget velbevarede relieffer i alle sine elleve afdelinger og side værelser. En af de bagerste værelser af dekoreret med den såkaldte "den åbne mund" ritual, hvilket betyder at spise og fordøjningssystemet virkede, hvilket er en vigtig detalje når faraoen skulle indtræde ind i efterlivet. Sarkofagen står i dag på Sir John Soane's Museum i London. En meget lang, og stadig ikke fuld undersøgt tunnel, fører ind under bjergsiden fra under den lokalition hvor sarkofaget stod.

KV17 blev hårdt skadet da Jean-François Champollion, oversætteren af Rosetta stenen, fysisk fjernede to dekorerede vægge under hans 1828-29 ekspedition. Væggene kan i dag ses som kollektion i Louvre og det arkæologiske museum i Firenze.

Graven blev kendt som "Graven af Apis", fordi da Belzoni fandt graven, fandt man en mumificeret tyr i et af side værelserne til nedgravningshallen.

En række af væggene i graven er brudt sammen eller flækket på grund af udgravninger i slutningen af 50'erne og begyndelsen af 60'erne førte til betydelige ændringer i fugt-niveauet i de omgivende bjergarter.

Beliggenhed

Kilder & Eksterne henvisninger 

 Reeves, N & Wilkinson, R.H. The Complete Valley of the Kings, 1996, Thames and Hudson, London.
 Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.
Belzoni, Giovanni <cite> Narratives of the operations and recent discoveries in Egypt and Nubia:...<cite>, 1820

Kongernes Dal
Cantabile (digtsamling)

Cantabile er en digtsamling skrevet af Prins Henrik (Prinsgemalen) og udkommet i 2000. Digtene er oprindeligt skrevet på fransk og derpå gendigtet på dansk af Per Aage Brandt. Bogen indeholder både den franske og danske version. Den er illustreret med collager af Dronning Margrethe 

Digtsamlinger er blandt andet blevet kommenteret i to udgivelser; Cantabile 2 – Hævnen og Cantabile 3 – Sejren skrevet af Janus Kodal under pseudonym. Digte fra Cantabile bliver også brugt som tekster i en symfonisk suite med samme navn for solister, kor og orkester komponeret af Frederik Magle og uropført i 2009.

Henvisninger 

Digtsamlinger
Litteratur i 2000